Ādažu novads

**Ādažu novads** ir Latvijas pašvaldība, kurā pēc Latvijas 2021. gada administratīvi teritoriālās reformas 2021. gada 1. jūlijā tika apvienots Ādažu novads un Carnikavas novads. Robežojas dienvidrietumos ar Rīgas pilsētu, dienvidos ar Ropažu, austrumos ar Siguldas un ziemeļos ar Saulkrastu novadu. Ādažu novada ziemeļrietumu mala pieguļ Baltijas jūras Rīgas līcim, tā teritorija atrodas abos Gaujas krastos. Novada centrs atrodas Ādažos.

## Teritoriālais iedalījums
Novadu veido Ādažu pilsēta, Ādažu pagasts (ar ārpusteritoriālu centru Ādažos) un Carnikavas pagasts (ar centru Carnikavā).

## Daba

### Reljefa formas
Novads ir samērā līdzens. Ādažu pagastā ievērojamākās virsotnes ir Utaiņu kalns, Bākas kalns, Ādažu poligona kurgāni (Franču kurgāns, Kadetu kurgāns, Puskas kurgāns) utt. Carnikavas pagastā izceļas augstas piejūras kāpas — Dižpalvas kāpa, Labošanās virsotne, Lilastes kāpa u.c.

### Hidrogrāfija

##### Upes
Caur Ādažu novadu plūst Gauja, kas šeit ietek Baltijas jūras Rīgas līcī. Citas lielākās upes novadā ir Langa un Puska, bet ievērojamākās mākslīgās ūdensteces — Gaujas—Baltezera kanāls un Mangaļu Eimurs. Lielāko daļu Carnikavas ciema centru aptver Vecgauja.

#### Ūdenstilpes
Dienvidu Garezers, Dzirnezers, Laveru ezers, Lilastes ezers, Mazlandziņas ezers, Pulksteņezers, Serģis, Ummis, Vidējais Garezers, Ziemeļu Garezers. Ataru ezers, Kadagas ezers, Lielais Baltezers, Lieluikas ezers, Lilastes ezers, Mazais Baltezers, Mazuikas ezers, Vējupe u.c.

#### Purvi
Novadā atrodas daudzi purvi — Drāksleja, Dzērves purvs, Jūgu purvs, Briežu purvs, Ķikatpurvs, Lapu purvs u.c.

### Dabas aizsardzība
Visa novada Rīgas līča piekraste atrodas Piejūras dabas parka teritorijā, Carnikavas pagastā. Ādažu pagastā atrodas aizsargājamo ainavu apvidus "Ādaži", kurā iekļauts dabas liegums Lieluikas un Mazuikas ezers, kā arī dabas liegums Lielā Baltezera salas.

## Vēsture
thumb|Bukultu (''Neuermühlen'') pils zīmogs.
Senākais zināmais Ādažu apkārtnes nosaukums ir *Aa* (senais Gaujas nosaukums), arī ir sastopams nosaukums *Ada Flusing*. 18. gadsimta Ādažu-Carnikavas draudzes novada kartē parādās latviskais *Adaschi* zem Bukultu pils un Ādažu muižas nosaukumiem. Carnikava pirmoreiz rakstītajos avotos parādās 1211. gadā, Indriķa Livonijas hronikā kā *Sarnikau* (lībiešu valodā) un *Coywemund* jeb *Coiwemund* ("Gaujas grīva") vācu valodā. 

Livonijas krusta karu laikā novada teritorijas bija daļa no Līvu zemēm (piem. Daugavas Līvzeme, Turaidas zeme). Vismaz daļu novada (Carnikavu) pieskaitīja arī Kubeseles pilsnovadam. Lielākā daļa mūsdienu novada teritorijas kopš vismaz 1549. gada bija daļa no Ādažu-Carnikavas draudzes novada. 1566. gadā mūsdienu novada teritoriju iekļāva Rīgas apriņķī. Pēc 1866. gada pagastu pašvaldību likuma pieņemšanas tika izveidots Vidzemes guberņas Rīgas apriņķa Ādažu pagasts. Daļa mūsdienu Carnikavas pagasta teritorijas (rietumu daļa līdz Garupei) līdz 1949. gadam atradās Mangaļu pagastā. 1935. gadā Rīgas apriņķa Ādažu pagasta platība bija 402 km² un tajā dzīvoja 3338 iedzīvotāji.

Sākoties otrreizējai padomju okupācijai, 1945. gadā pagastā izveidoja Ādažu, Berģu, Carnikavas un Garkalnes ciema padomes, bet pagastus 1949. gadā likvidēja. Ādažu ciems ietilpa Saulkrastu (1949—1956) un Rīgas (1956—2009) rajonos. Ādažu ciemam 1954. gadā pievienoja likvidēto Carnikavas ciemu. 1974. gadā pievienoja likvidētā Mangaļu ciema kolhoza «Ādaži» teritoriju, bet daļu teritorijas pievienoja Berģu ciemam. 1977. gadā pievienoja daļu likvidētā Berģu ciema un daļu Garkalnes un Vangažu ciema teritorijas. Carnikavas ciems ietilpa Saulkrastu rajonā, 1954. gadā to pievienoja Ādažu ciemam. 1977. gadā Garkalnes ciemam pievienoja daļu likvidētā Berģu ciema un daļu Vangažu ciema teritorijas, bet daļu Garkalnes ciema pievienoja Ādažu ciemam.

1990. gadā ciemu reorganizēja par pagastu. 1992. gada 2. aprīlī no Ādažu pagasta atdalīja jaunizveidotā Carnikavas pagasta teritoriju. 2006. gadā Rīgas rajona Ādažu un Carnikavas pagastus reorganizēja par Rīgas rajona Ādažu un Carnikavas novadiem, kuri 2009. gada 1. jūlijā kļuva par patstāvīgām pirmā līmeņa pašvaldībām, rajonus likvidējot. 2021. gada 1. jūlijā abus novadus apvienoja — līdzšinējā Ādažu novada teritorija atkal kļuva par Ādažu pagastu, bet Carnikavas novada teritorija — par Carnikavas pagastu. 2022. gadā no Ādažu pagasta, kā atsevišķu administratīvu teritoriju, atdalīja Ādažu pilsētu, kas kalpo gan kā novada, gan Ādažu pagasta centrs.

## Iedzīvotāji

### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas

* Ādažu pagasts (11): Alderi, Āņi, Atari, Baltezers, Birznieki, Divezeri, Eimuri, Garkalne, Kadaga, Stapriņi, Iļķene.
* Carnikavas pagasts (11): Carnikava, Eimuri, Garciems, Garupe, Gauja, Kalngale, Laveri, Lilaste, Mežciems, Mežgarciems, Siguļi.

### Nacionālais sastāvs

## Pašvaldība

Pašvaldības lēmējvaras funkcijas nodrošina novada iedzīvotāju ievēlēta dome 15 deputātu sastāvā, kuru vada no deputātu vidus ievēlēts novada domes priekšsēdētājs/-a. Domes darbs tiek organizēts pastāvīgo komiteju un domes sēdēs. Atbilstoši pašvaldības darbības jomām, dome no deputātu vidus ir izveidojusi trīs pastāvīgās komitejas — Attīstības komiteju, Finanšu komiteju un Izglītības, kultūras, sporta un sociālo komiteju.

## Saimniecība

### Transports
thumbnail|right|Lilastes stacija
thumbnail|right|Carnikavas stacija
Ādažu novadu šķērso vairāki dažādu nozīmju autoceļi. Vienīgais galvenais autoceļš, kas iet cauri Ādažu novadam ir  (Rīga (Baltezers)—Igaunijas robeža (Ainaži). Tāpat, novadu šķērso arī reģionālās nozīmes autoceļš —  (Rīga—Carnikava—Ādaži).

Novadu šķērso arī dzelzceļa līnija Zemitāni—Skulte, uz kuras Ādažu novada teritorijā atrodas divas dzelzceļa stacijas — Carnikava un Lilaste un trīs dzelzceļa pieturas — Garciems, Garupe, Gauja.

## Izglītība

Ādažu novadā darbojas trīs vidusskolas — Ādažu vidusskola, Ādažu Brīvā Valdorfa skola un Carnikavas vidusskola, kā arī viena sākumskola — Ādažu sākumskola.

## Sports

Ādažu novadā plaši izplatītu sportisko aktivitāšu lokā ir futbols, basketbols, florbols, hokejs, ūdenssports, riteņbraukšana, BMX un citi. Pazīstamu Ādažu novada sportistu vidū ir velobraucējs Toms Skujiņš un citi.

### Sporta komandas

* Saulkrastu, Ādažu un Carnikavas FBK SĀC (florbols, piedalās Elvi florbola līgā)
* Futbola Alianse (futbols)
** FK Ādaži (piedalās jauniešu čempionātos un 3. līgā)
** MFKA Carnikava
** FK Carnikava
* BK Ādaži/Carnikava (basketbols)
* BK Ādaži/Daily (basketbols, piedalās Reģionālajā basketbola līgā)

### Sporta infrastruktūra

* Ādažu stadions
* Ādažu Sporta centrs
* Carnikavas stadions
* Carnikavas Sporta centrs
* Garkalnes Olimpiskais centrs (Garkalne)

## Kultūra

Novada kultūras celtņu skaitā ir 2010. gadā atklātā Ādažu novada Kultūras centra ēka Ādažos, kā arī 1933. gada oktobrī atklātais tautas nams "Ozolaine" Carnikavā un 2012. gadā atklātais Carnikavas Novadpētniecības centrs.

## Reliģija

## Sadraudzības pilsētas un novadi

* Dušeti (Mcheta-Mtianeti reģions, Gruzija)
* Slobožanske (Dņipro rajons, Dņipropetrovskas apgabals, Ukraina)
* Šaķi (Marijampoles apriņķis, Lietuva)
* Varde (Dienviddānijas reģions, Dānija)

## Ievērojami novadnieki
* Ernsts Reinholds fon Mengdens (1726—1798), vācbaltiešu aristokrāts, Krievijas Impērijas virskambarkungs, landrāts, valsts padomnieks, dzimtskungs
* Johans Frīdrihs Šillings (1765—1859), vācbaltiešu izcelsmes Vācijas būvmeistars
* Reinholds Bernhards (1879—1937), tālbraucējs kapteinis, hidrogrāfs, meteorologs un hidrologs, Polinēzijas ģeogrāfs, antropologs
* Fēlikss Cielēns (1888—1964), jurists, politiķis, rakstnieks, sabiedrisks darbinieks
* Jēkabs Prīmanis (1892—1971), kara ārsts, antropologs, eiģēniķis
* Jēkabs Dzenis (1893—1979), virsnieks
* Bruno Jirgensons (1904—1982), bioķīmiķis
* Arnolds Jirgensons (1906—2004), inženieris, ķīmiķis
* Ārijs Ūdris (1956), ekonomists, politiķis
* Sandra Sondore Kukule (1971), juriste, politiķe
* Māris Sprindžuks (1971), agronoms, politiķis
* Dzintars Dreibergs (1981), latviešu kino režisors (dzīvo un vasaras pavadījis Garupē)
* Toms Skujiņš (1991), Latvijas riteņbraucējs (dzīvojis Carnikavā)

## Ievērojamas vietas

## Attēlu galerija

Attēls:Ādažu novads infoboard (by Kadaga bridge).jpg|Novada pašvaldības informatīvais stends
Attēls:Baltezera (Ādažu) luterāņu baznīca 1.jpg|Ādažu (Baltezera) evanģēliski luteriskā baznīca Ādažu pagasta Baltezerā
Attēls:Ādažu pagastnams 2000-03-12.jpg|Ādažu Pagasta nams (1893), arhitekts Konstantīns Pēkšēns, Ādažu pilsēta
Attēls:Carnikavas stacija 03 (cropped).jpg|Carnikavas dzelzceļa stacija Carnikavas pagastā
Attēls:Ādaži, food manufacturer Orkla.JPG|*Orkla Latvija* ražotne Ādažu pagasta Birzniekos
Attēls:Gauja protective dam in Ādaži.jpg|Gaujas upes aizsargdambis
Attēls:Kalngale - panoramio.jpg|Pludmale Carnikavas pagasta Kalngalē
Attēls:Daugavas-Gaujas kanāla airēšanas slaloma trase Alderos.jpg|Gaujas-Baltezera kanāls Ādažu pagasta Alderos


## Atsauces

## Ārējās saites

* Oficiālā pašvaldības mājaslapa

## Skatīt arī

* Ādažu novads (2006—2021)
* Ādaži (aizsargājamo ainavu apvidus)